Psalam 96 (95)
(provj. Ps 105; 106; 1Krn 16.23-33)	
		
	1	Pjevajte GOSPODU jednu pjesmu novu,
		Pjevajte GOSPODU, zemljo cijela;
	2	Pjevajte GOSPODU,  blagoslovite *ime njegovo!
		
		Proglašavajte  njegov spas iz dana u dan;
	3	oglašavajte njegovu slavu među neznabošcima,
		njegova čuda među svim narodima!
	 	
	4	Jer GOSPOD je velik i obasut hvalospjevima,
		on je strašan i nadmoćan svim bogovima:
	5	sva božanstva pučka samo su taštine1.
		
		GOSPOD je stvorio nebesa.
	6	Sjaj i slava pred njegovim su licem,
		snaga i veličanstvo2 u njegovom su *svetištu.
		
	7	Dajte GOSPODU, obitelji narodne;
		dajte  GOSPODU slavu i snagu;
	8	dajte GOSPODU slavu imena jegovog.
		
		Donosite svoje milodare, uđite u njegove *trijemove;
	9	poklonite se pred GOSPODOM, kad bljesne njegova *svetost3;
		drhtite pred njim, zemljo cijela.
		
	10	Govorite među narodima: ” GOSPOD je kralj.
		Da, svijet ostaje postojan, neoboriv.
		On sudi narodima s pravednošću.“
		
	11	Nek' se *nebesa raduju, nek' zemlja kliče,
		i nek' huče more i njegova bogatstva!
	12	Nek polja sva budu u svetkovini,
		nek' sva drveta šumska kliču tad od radosti,
	13	pred GOSPODOM, jer on dolazi,
		jer on dolazi  vladati zemljom.		
		On će vladati svijetom s pravdom
		i narodima prema odanosti njihovoj.

Psalmi